“เงินบาท” เปิดอ่อนค่า 35.80 บ. จับตาการเมืองในปท.-ดอกเบี้ยเฟด
ภาวะตลาดเงินบาทเปิดอ่อนค่า 35.80 บ. จับตาการเมืองในปท.-ดอกเบี้ยเฟด พร้อมนักวิเคราะห์คาดกรอบ 35.70-35.90 บ./ดอลลาร์
"เงินบาท" เปิดอ่อนค่า 35.80 บ. จับตาการเมืองในปท.-ดอกเบี้ยเฟดปรับขึ้นอัตราสูง
22 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.80 บาท/ดอลลาร์ ปรับตัวอ่อนค่าจากปิดตลาดเมื่อเย็นวันศุกร์ที่ระดับ 35.66 บาท/ดอลลาร์
โดยเงินบาทเช้านี้อ่อนค่าจากเย็นวันศุกร์ เนื่องจากดอลลาร์สหรัฐแข็งค่าเมื่อเทียบกับทุกสกุล เป็นผลจากการที่ตลาดยังคงกังวลเรื่องแนวโน้มการปรับขึ้นดอกเบี้ยในอัตราสูงของธนาคารกลางสหรัฐ (เฟด) ขณะเดียวกัน ต้องจับตาดูความเคลื่อนไหวทางการเมืองในประเทศ กรณีวาระการดำรงตำแหน่งนายกรัฐมนตรีครบ 8 ปี
“บาทอ่อนค่าตามภูมิภาค โดยเงินบาทกลับมาอ่อนค่าอยู่ในระดับใกล้เคียงกับเมื่อช่วง 6 สัปดาห์ก่อน” นักบริหารเงิน กล่าว
ทั้งนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.70 – 35.90 บาท/ดอลลาร์